คนใช้รถเฮ! PTT-BCP ลดราคากลุ่มเบนซิน-แก๊สโซฮอล์มีผลพรุ่งนี้
คนใช้รถเฮ! PTT-BCP ลดราคากลุ่มเบนซิน-แก๊สโซฮอล์มีผลพรุ่งนี้
11 ก.พ. 2559

บริษัท ปตท. จำกัด (มหาชน) หรือ PTT และบริษัท บางจากปิโตรเลียม จำกัด (มหาชน) หรือ BCP ปรับลดราคาขายปลีกน้ำมันกลุ่มเบนซิน ซึ่งรวมถึงแก๊สโซฮอล์ลง 50 สตางค์/ลิตร และลดราคาขายปลีก E20 และ E85 ลง 70 สตางค์/ลิตร โดยให้มีผลตั้งแต่วันพรุ่งนี้ (12 ก.พ.) ส่วนราคาขายปลีกน้ำมันดีเซลยังคงอยู่ในระดับเดิม
ทั้งนี้ ส่งผลให้ราคาน้ำมันขายปลีกหน้าสถานีบริการของปตท. และบางจากฯ ในเขตกรุงเทพฯ และปริมณฑล ซึ่งเป็นราคาที่ยังไม่รวมภาษีบำรุงท้องที่ ในวันพรุ่งนี้ เป็นดังนี้ น้ำมันเบนซิน ออกเทน 95 ของ ปตท. อยู่ที่ 29.06 บาท/ลิตร, แก๊สโซฮอล์ 95 อยู่ที่ 22.10 บาท/ลิตร, แก๊สโซฮอล์ 91 อยู่ที่ 21.68 บาท/ลิตร, E20 อยู่ที่ 19.54 บาท/ลิตร และ E85 อยู่ที่ 16.89 บาท/ลิตร ส่วนดีเซล ยังคงเดิมที่ระดับ 20.19 บาท/ลิตร